Tisztelt Szülők!

Kedves Petőfis Diákunk!

Gratulálunk a sikeres felvételi eredményhez és örömmel üdvözlünk diákjaink sorában.

A következőkben a beiratkozással kapcsolatos teendőket soroljuk fel.

A nyelvi csoportbontás megkönnyítése érdekében minden iskolánkba felvételt nyert diáknak **angol nyelvi szintfelmérő**t kell írnia.

**Az angol szintfelmérő időpontja: 2025. június 5. 14 óra**

**pótnap: 2025. június 10. 14 óra**

A **2000-es és a 3000-es tanulmányi területre** felvett diákok számára a **második idegen nyelv** választását a következő módon szervezzük meg. A csatolt nyilatkozatban kérjük jelezzék, hogy melyik idegen nyelvet (francia vagy német nyelv) szeretné választani a tanuló második idegen nyelvként. A csoportba sorolás feltétele a rangsorban elfoglalt hely. Kérjük a nyilatkozatot az angol nyelvi szintfelmérő napján leadni szíveskedjenek.

**Szülői értekezlet**et tartunk a belépő diákok szüleinek **2025. június l0-én** (kedden) **17.30** órakor a leendő osztályfőnökök részvételével. A terembeosztásokat a kapualjban fogjuk kifüggeszteni.

Egyúttal előre tájékoztatunk mindenkit, hogy **a gimnáziumi beiratkozás 2025. június 26-án** **(csütörtökön)** **8.00 és 16.00 óra** között lesz. A honlapon előzetesen foglalhatnak időpontot 2025. június 23-án 16 órától.

**A beiratkozásra kérjük, feltétlenül hozza magával a következőket:**

– kitöltött és aláírt tanulói adatlap mellékelve; csak a lakcímkártyán szereplő címet fogadjuk el hivatalosnak

– általános iskolai bizonyítvány

– fénymásolat a következő dokumentumokról: TAJ-kártya, személyi igazolvány, lakcímkártya, adókártya

– 20.000 Ft (az iskolai sportkör, illetve a rendezvények támogatási díja, valamint l db iskolai nyakkendő, l db szekrény kulcs, és 1 db póló ára)

– okmányirodában kiadott igazolás „NEK-adatlap” a diákigazolvány igényléséhez; kérjük a tanulói azonosító számot ráírni (7-tel kezdődik, 11 számjegyből áll.)

– nyilatkozat a szülői felügyeleti jogról (A Polgári Törvénykönyvről szóló 20 13.évi V. törvény XVIII. fejezet 4: 175§ (l, 2 bekezdés) – A szülői felügyelet gyakorlása – előírásai az irányadók.)

**A Petőfi Sándor Gimnázium 2025. augusztusában tervezi hagyományos gólyatáborát.**

Az 1998-ban indult tábor a kezdetek óta népszerű programja iskolánknak.

Elsődleges célja az elsősök iskolakezdésének megkönnyítése. Lehetőség nyílik az ismerkedésre az osztály- és évfolyamtársakkal, továbbá a tanárok egy részével. Ismertetőket tervezünk az iskola életéről – és minden bizonnyal a felsőbb éves diákok közül is sokan feltűnnek. A tábor Parádon, erdei környezetben kerül lebonyolításra.

A gólyatábor tervezett helye, ideje:

**Parád, 2025. augusztus 21—24** (négy nap, három éjszaka).

A nyár folyamán folyamatos tájékoztatást adunk honlapunkon a program alakulásáról és egyéb tudnivalókról (indulás helyszíne, időpontja stb.).

**Költség**: 58.000 Ft, amely magában foglalja a szállás, a napi háromszori étkezés, a belépődíjak és az utazás díjait. Befizetni 2025. június 10-én a szülői értekezleten, vagy június 17-től a tikárságon lehet (1. em. 2.) minden nap 8.00 és 13.00 óra között a mellékelt jelentkezési lapot csatolva.

A gólyatáborról – további témák mellett – az első szülői értekezleten még egy tájékoztatót tartunk.

Budapest, 2025.